Legal Document

Category: 0

Text:
29. ΝΟΜΟΘΕΤ. ΔΙΑΤΑΓΜΑ υπ’ αριθ. 1299 της 29/31 Οκτ. 1949 Περί άρσεως αναστολής προθεσμιών μεταλλευτικών νόμων και διενεργείας μεταλλευτικών ερευνών υπό Δημοσίου. Άρθρ.1.-1.Μετά δύο μήνας από της δημοσιεύσεως του παρόντος Ν.Δ/τος αίρεται η υπό του ισχύοντος δικαιοστασίου θεσπιζομένη αναστολή των υπό των μεταλλευτικών νόμων οριζομένων πάσης φύσεως προθεσμιών. Από της άρσεως του δικαιοστασίου, αι προθεσμίαι αύται άρχονται τρέχουσαι, εκ νέου συμπληρούνται δε μετά πάροδον εξαμήνου, εφ’ όσον δεν λήγουν προηγουμένως. 2.Δια κοινών αποφάσεων των Υπουργών Δικαιοσύνης και Εθνικής Οικονομίας, εκδιδομένων προ της παρόδου της κατά την προηγουμένην παράγραφον διμήνου προθεσμίας και δημοσιευομένων εις την Εφημερίδα της Κυβερνήσεως, δύνανται να εξαιρούνται της κατά τα ανωτέρω άρσεως του δικαιοστασίου ωρισμέναι περιοχαί της Χώρας, εφ’ όσον αι επικρατούσαι εν αυταίς συνθήκαι κατά την γνώμην του Συμβουλίου Μεταλλείων δεν καθιστώσι δυνατήν την ενέργειαν μεταλλευτικών ερευνών ή εργασιών εκμεταλλεύσεως. 3.Εάν εις τινα περιοχήν μεταβληθώσιν αι συνθήκαι, αίτινες επέβαλον την κατά την προηγουμένην παράγραφον εξαίρεσιν, δύναται δι’ ομοίας αποφάσεως κατά τον αυτόν τρόπον εκδιδομένης να επεκτείνεται η άρσις του δικαιοστασίου. Εν τοιαύτη περιπτώσει αι προθεσμίαι των μεταλλευτικών Νόμων άρχονται εκ νέου δύο μήνας από της εις την Εφημερίδα της Κυβερνήσεως δημοσιεύσεως της σχετικής αποφάσεως και λήγουσι το βραδύτερον άμα τη συμπληρώσει εξαμήνου από ταύτης. «Η αληθής έννοια της παρ. 3 του άρθρ. 1 του Ν.Δ. 1299/1949 «περί άρσεως αναστολής προθεσμιών μεταλλευτικών Νόμων και διενέργειας μεταλλευτικών ερευνών υπό του Δημοσίου» είναι ότι το εν τη παραγράφω ταύτη αναφερόμενον εξάμηνον της λήξεως των προθεσμιών άρχεται μετά την λήξιν του διμήνου από της εις την εφημερίδα της Κυβερνήσεως δημοσιεύσεως της υπό της παραγράφου ταύτης οριζομένης αποφάσεως, περί άρσεως του δικαιοστασίου, ως προς τας υπό των Νόμων περί μεταλλείων προβλεπομένας προθεσμίας». (Άρθρ. 16ον Ν.Δ. 2627/1953). Άρθρ.2-7 (Κατηργήθησαν δια της παρ. 6 άρθρ. 6 Ν.Δ. 4433/1964, κατωτ. αριθ. 40). 13.Μ.α.27-29 Μεταλλευτικός Κώδικας